**Občina Ribnica na Pohorju**

Ribnica na Pohorju 1, 2364 Ribnica na Pohorju t: 02 888 05 56

E: obcina@ribnicanapohorju.si

www.ribnicanapohorju.si

**NAČRT RAZVOJNIH PROGRAMOV**

**OBČINE RIBNICA NA POHORJU**

**ZA OBDOBJE 2025 - 2028**

sprejet na \_\_\_\_\_ redni seji OS, dne \_\_\_\_\_\_\_\_\_\_\_\_\_

Načrt razvojnih programov predstavlja tretji del proračunske dokumentacije in odraža razvojno politiko občine na področju investicijskih izdatkov ter državnih pomoči za štiri leta. S tem dokumentom je v proračunsko načrtovanje vneseno večletno planiranje izdatkov.

Skladno z Zakonom o javnih financah so v načrtu razvojnih programov izkazani načrtovani izdatki proračuna iz investicije in državne pomoči v prihodnjih štirih letih, ki so razdelani po:

* posameznih programih in projektih,
* letih, v katerih bodo izdatki za projekte ali programe bremenili proračune prihodnjih let,
* virih financiranja za celovito izvedbo projektov ali programov.

Številka: 4100-0006/2024

Ribnica na Pohorju, \_\_\_\_\_\_\_\_\_\_

**Področje proračunske porabe (PPP): 06 LOKALNA SAMOUPRAVA**

**Glavni program: 0603 DEJAVNOST OBČINSKE UPRAVE**

**Podprogram: Razpolaganje in upravljanje s premoženjem, potrebnim za delovanje občinske uprave**

Namen in cilj projekta

Sredstva so namenjena za investicijsko vzdrževalna dela in izboljšave v upravnih prostorih občinske uprave ter ostalih objektih v lasti občine, nakupu potrebne pisarniške opreme za potrebe delovanja uprave ter nakupu premičnega premoženja. Del sredstev v sklopu postavke je namenjen rednemu investicijskemu vzdrževanju informacijskega sistema v občinski upravi in investicijsko vzdrževalna dela na obstoječih objektih.

Za nabavo opreme v upravi se v letu 2025 načrtuje 1.000,00 EUR.

Za ureditev okolice poslovne stavbe se v letu 2025 načrtuje 30.000,00 EUR.

Stanje projekta

Izvajanje investicijskega vzdrževanja ter nabava in posodabljanje opreme za delovanje občinske uprave je stalna naloga občine.

**Področje proračunske porabe (PPP): 07 OBRAMBA IN UKREPI OB IZREDNIH DOGODKIH**

**Glavni program: 0703 Varstvo pred naravnimi in drugimi nesrečami**

**Podprogram: 07039002 Delovanje sistema za zaščito, reševanje in pomoč**

Namen in cilj projekta

Sredstva za investicije PGD Ribnica – Josipdol se določijo v načrtu nabav in se uskladijo z občinsko strategijo nabave vozil in opreme - nakup novih gasilskih vozil, intervencijskih oblek, zaščitno – varovalne opreme in orodja ter ostale opreme, ki jo gasilci potrebujejo za kakovostno izvajanje nalog zaščite in reševanja.

Sredstva za požarno takso so v letu 2025 predvidena v višini 12.960,00 EUR.

Stanje projekta

Projekt je stalna naloga in se izvaja skladno s planom oz. potrebami v tekočem koledarskem letu.

Skladišče orodja in opreme za gasilce in CZ

Za potrebe delovanja gasilcev in CZ se bo izgradil novi objekt v Josipdolu.

Namen in cilj projekta

Gasilci iz Josipdola in Civilna zaščita potrebujejo za kakovostno izvajanje nalog zaščite in reševanja prostor v Josipdolu. V letu 2024 so bile predvidene geodetske storitve in storitve cenitve nepremičnine v višini 3.000,00 EUR, v letu 2025 izdelava projektne in investicijske dokumentacije, nakup zemljišča in pričetek gradnje v višini 130.000,00 EUR in dokončanje investicije v letu 2026 v višini 50.00,0 EUR.

Stanje projekta

V pripravi. Izvedena je bila odmera zemljišča, predvidenega za odkup.

**Področje proračunske porabe (PPP): 11 KMETIJSTVO, GOZDARSTVO IN RIBIŠTVO**

**Glavni program: 1102 PROGRAM REFORME KMETIJSTVA IN ŽIVILSTVA**

**Podprogram: Zemljiške operacije**

Namen in cilj projekta

Kmetijstvo ima v Občini Ribnica na Pohorju velik pomen. Ohranjanje poseljenosti in kulturne krajine, ohranjanje kmetijske zemlje, varstvo kmetijskih zemljišč in voda pred onesnaževanjem in nesmotrno rabo, so med glavnimi razvojnimi cilji.

Tržna naravnanost kmetij je usmerjena predvsem v gozdarstvo. Kmetije so močno navezane na sečnjo, prevoz lesa in žagarsko dejavnost, zato njihov pretežni dohodek izhaja od prodaje lesa, pomemben delež pa predstavlja tudi živinoreja. Zaskrbljujoče je, da je mnogo domačij že opuščenih ter so v zaraščanju. Lastniki kmetij so večinoma starejši, mladi pa si iščejo zaposlitev v dolini.

Cilj programa je razvoj dolgoročno stabilnih delovnih mest v kmetijstvu, gozdarstvu in s kmetijstvom in gozdarstvom povezanih dejavnostih, ki bodo omogočile izboljšanje dohodkovne uspešnosti kmetij z uvajanjem dodatnih dejavnosti na osnovi še neizkoriščenih potencialov ter povečanje privlačnosti za mlade na kmetiji in za bivanje na podeželju in s tem za ohranjanje poseljenosti v občini.

Realizacija cilja bo potekala preko naslednjih prioritetnih programov:

* razvoj osnovne kmetijske proizvodnje in preusmerjanje v eko kmetovanje;
* organizacijska, svetovalna in finančna pomoč pri razvoju novih delovnih mest in dejavnosti v občini;
* vzpostavitev skupne razvojne infrastrukture za razvoj kmetijskih in s kmetijstvom povezanih dejavnosti.

Občina dodeljuje pomoč za ohranjanje in razvoj kmetijstva in podeželja v Občini Ribnica na Pohorju, za kar vsako leto razpiše sredstva, za leto 2025 v višini 13.200,00 EUR.

Stanje projekta

Sredstva za ohranjanje in razvoj kmetijstva in podeželja v Občini Ribnica na Pohorju se dodeljujejo letno na podlagi Javnega razpisa in prejetih vlog v tekočem letu.

**Glavni program: 1104 GOZDARSTVO**

**Podprogram: Vzdrževanje in gradnja gozdnih cest**

Namen in cilj projekta

Problem razpršene poselitve in povezave z dolinskim delom postaja vedno večji. Prepredenost območja z mrežo gozdnih cest je sicer dobra, problem predstavlja vzdrževanje in posodabljanje le-teh.

Gozdne ceste so prometnice, ki so namenjene gospodarjenju z gozdovi in služijo temu namenu najmanj 50 % v letu. So sestavni del gozda, praviloma niso odmerjene od gozdnih parcel. Lastniki gozdnih cest so lastniki gozdov. Na podlagi določil zakona o gozdovih je njihova uporaba dovoljena tudi drugim. Zaradi tega se v deležu, kolikor služijo v javne namene, njihovo vzdrževanje sofinancira tudi iz sredstev proračuna Republike Slovenije. Na območju Občine Ribnica na Pohorju imamo okoli 130 km gozdnih cest, ki pa služijo predvsem javnemu namenu, zato so označene kot gozdne ceste s pretežno javnim značajem.

Sredstva za vzdrževanje gozdnih cest prispeva Občina iz sredstev pristojbin za vzdrževanje gozdnih cest glede na prilive iz Ministrstva za kmetijstvo, gozdarstvo in prehrano. Občina še dodatno, glede na potrebe, iz lastnih sredstev dodatno financira vzdrževanje gozdnih cest, ki imajo pretežno javni značaj in po katerih vozi šolski kombi.

Cilj:

* zagotoviti ohranitev in razvoj identitete območja in območnih značilnosti;
* ohraniti poseljenost naših krajev;
* omogočiti varnejšo in boljšo cestno povezavo;
* lažjo dostopnost do oskrbnih, storitvenih in kulturnih središč;
* izboljšati življenjske in delovne razmere za občane, ki jih cesta povezuje;
* zmanjšati prometne nesreče, ki jih pogojujejo slabe prometne razmere.

V letu 2021 je bila izdelana projektna dokumentacija za izgradnjo mostu Zolar – Rot v višini 3.279,00 EUR, v letu 2025 je načrtovan še ostanek v višini 820,00 EUR.

Stanje projekta

Vzdrževanje in gradnja gozdnih cest se izvaja skladno s planom vzdrževanja gozdnih cest, ki ga izdela Zavod za gozdove RS. Projekt je stalna naloga.

**Področje proračunske porabe (PPP): 13 PROMET, PROMETNA INFRASTRUKTURA IN KOMUNIKACIJE**

**Glavni program: 1302 CESTNI PROMET IN INFRASTRUKTURA**

**Podprogram: Upravljanje in tekoče vzdrževanje občinskih cest**

Namen in cilj projekta

Osnovno cestno omrežje je bilo zgrajeno leta 1970, kasneje so bile zgrajene ceste za povezovanje posameznih kmetij in rekonstrukcije že obstoječih cest. V Občini Ribnica na Pohorju smo si ureditev cestne infrastrukture zastavili kot prioritetno nalogo, saj bo s tem izboljšan dostop občanov do Ribnice na Pohorju, ki je središče družbenega življenja. Pomemben je tudi dostop in povezanost občine s sosednjimi občinami.

Cilj:

* zagotoviti ohranitev in razvoj identitete območja in območnih značilnosti;
* ohraniti poseljenost naših krajev;
* omogočiti varnejšo in boljšo cestno povezavo;
* lažjo dostopnost do oskrbnih, storitvenih in kulturnih središč;
* izboljšati življenjske in delovne razmere za občane, ki jih cesta povezuje;
* zmanjšati prometne nesreče, ki jih pogojujejo slabe prometne razmere.

Stanje projekta

Upravljanje in tekoče vzdrževanje občinskih cest se izvaja skladno s planom vzdrževanja občinskih cest v koledarskem letu. Projekt je stalna naloga.

**Podprogram: Investicijsko vzdrževanje in gradnja občinskih cest**

Namen in cilj projekta

Namen in cilj je izboljšati prometno varnost - ustrezna razširitev vozišč, nadgradnja obstoječega vozišča odvodnjavanje cestnega telesa, ureditev priključkov na cesto, preplastitev ceste z asfaltom. Z rekonstrukcijami se bistveno zmanjšajo stroški vzdrževanja in poveča prometna varnost.

V letu 2013 je bila predvidena izgradnja hodnika za pešce v zgornjem delu Ribnice ob državni cesti RT-931/1354: odsek Ribnica na Pohorju – Ribniška koča od km 0+140 do km 0+700, rekonstrukcija te ceste ter izgradnja avtobusnega postajališča ob Vicmanovi vili. Investitorja sta bila Občina in DRSC in ker država ni imela zagotovljenih finančnih sredstev, se je investicija prenesla v leta 2016, 2017, 2018 in 2019. Z odkupi zemljišč se je pričelo v letih 2016 in 2017, gradnja in rekonstrukcija se je izvedla v letih 2018 in 2019. V letu 2025 je načrtovana odprava morebitnih napak in urejanje zemljiškoknjižnega stanja, v višini 2.626,00 EUR.

Stanje projekta

V zaključni fazi.

Načrtovane so protiprašne zaščite cest, v letu 2025 v višini 50.000,00 EUR in v naslednjih letih v višini 35.000,00 EUR letno.

Stanje projekta

Pridobivanje projektne dokumentacije.

Hodnik za pešce iz vasi proti pokopališču

V letu 2022 smo naročili izdelavo Idejne zasnove (IZ) za ureditev hodnika za pešce iz centra Ribnice na Pohorju v smeri pokopališča. V letu 2025 načrtujemo pridobitev investicijske in projektne dokumentacije v višini 5.000,00 EUR, v letu 2026 in 2027 izvedbo investicije v skupni višini 300.000,00 EUR (načrtujemo sofinanciranje v višini 50 %).

Stanje projekta

Pridobivanje projektne dokumentacije.

Modernizacija cest

V letu 2025 je predvidena rekonstrukcija občinskih cest v višini 453.686,00 EUR.

Stanje projekta

V pripravi.

Projekt: Komunalna ureditev znotraj OLN – projekt in infrastruktura

Občina je v letu 2009 pričela z ureditvijo komunalne infrastrukture – fekalnega voda v OLN – novo nastajajoče turistično naselje v Ribnici na Pohorju. V letu 2010 se je pričela gradnja dveh novih apartmajskih objektov, ki sta bila izgrajena v letu 2011. Občina je poskrbela za vso potrebno komunalno infrastrukturo. V letu 2011 se je izgradila OS-3 – cesta do teh dveh apartmajskih objektov v dolžini 188 metrov, vodovod, elektrika, meteorna kanalizacija in optično omrežje. V naslednjih letih sledi komunalna opremljenost preostalega dela turističnega naselja v Ribnici na Pohorju.

Stanje projekta

Po pridobitvi sofinancerskih sredstev se bo investicija aktivirala.

**Podprogram: Urejanje cestnega prometa**

Projekt: Občinska celostna prometna strategija (OCPS)

Namen in cilj projekta

Namenobčinskecelostne prometne strategije je prispevati k razvoju urbane mobilnosti in vzpostavitvi trajnostnega prometnega sistema.

Občinska celostna prometna strategija je instrument za strateško načrtovanje s katerim lokalne oblasti spodbujajo uravnotežen razvoj prometa v občini. Strategija vključuje deležnike na področju prometa in s tem spodbuja premik k bolj trajnostnemu načrtovanju kar pomeni, da z reševanjem problemov v občini dosegamo višje cilje, ki opredeljujejo gospodarski, okoljski in socialni razvoj lokalne skupnosti, kjer se strmi k:

* izboljšanju privlačnosti in kakovosti življenjskega prostora v urbanih območjih;
* povečanju prometne varnosti;
* zmanjšanju prometnih zastojev;
* zagotovitvi dostopnosti delovnih mest in storitev za vse;
* izboljšanju povezanosti urbanih območij z zaledjem;
* izboljšanju izkoriščenosti prometne infrastrukture;
* izboljšanju kakovosti zraka;
* zmanjšanju izpustov toplogrednih plinov in porabe energije;
* znižanju stroškov za mobilnost;
* povečanju možnosti za uspešen urbani in gospodarski razvoj.

Izdelava občinske celostne prometne strategije je zapleten, integriran proces načrtovanja, ki zahteva intenzivno sodelovanje, izmenjavo znanja in posvetovanj med načrtovalci, politiko, institucijami ter lokalnimi kot tudi drugimi regionalnimi deležniki in državljani.

Cilj izdelave občinske celostne prometne strategije je določitev ukrepov trajnostne mobilnosti, kot so opredeljeni v Operativnem programu za izvajanje Evropske kohezijske politike in sprejem akcijskega načrta za njihovo izvedbo. Na tej podlagi bo Občina Ribnica na Pohorju lahko kandidirala za razpoložljiva sredstva v okviru nadaljnjih razpisov Evropske kohezijske politike in načrtno izvajala politiko trajnostne mobilnosti.

Izdelava OCPS je predvidena v višini 23.912,00 EUR (4.312,00 EUR lastnih in 19.600,00 EUR EU sredstev), v letu 2024 v višini 12.001,00 EUR (2.164,00 EUR lastnih in 9.837,00 EUR EU sredstev) in v letu 2025 v višini 11.911,00 EUR (2.148,00 EUR lastnih in 9.763,00 EUR EU sredstev).

Stanje projekta

V izvajanju.

**Podprogram: Cestna razsvetljava**

Namen in cilj projekta

Namen investicij v izgradnjo objektov in naprav javne razsvetljave v Občini Ribnica na Pohorju je izboljšati sistem javne razsvetljave in zagotovitev večje varnosti občanov. Investicije se izvajajo v okviru novogradenj objektov in naprav javne razsvetljave kot tudi v okviru investicijskega vzdrževanja - izboljšanja že izgrajenih objektov in naprav javne razsvetljave.

Stanje projekta

Investicije in investicijsko vzdrževanje objektov in naprav javne razsvetljave se izvaja skladno s planom investicij in investicijskega vzdrževanja v koledarskem letu. Projekt je stalna naloga.

**Glavni program: 1306 TELEKOMUNIKACIJE IN POŠTA**

**Podprogram: Investicijska vlaganja v telekomunikacijsko omrežje**

Namen in cilj projekta

Evropska komisija želi s pobudo WiFi4EU omogočiti državljanom po vsej Evropi brezžični dostop do interneta na javnih mestih, vključno s parki, trgi, javnimi zgradbami, knjižnicami, zdravstvenimi domovi in muzeji.

Pobuda WiFi4EU občinam daje možnost, da zaprosijo za bone v vrednosti 15.000,00 EUR. Boni se uporabijo za namestitev opreme za brezžični internet na javnih mestih v občini, ki še nima brezplačne brezžične dostopne točke. Občina Ribnica na Pohorju je ta bon pridobila, v letu 2020 se je investicija izvedla.

Stanje projekta

Investicija je zaključena.

**Področje proračunske porabe (PPP): 14 GOSPODARSTVO**

**Glavni program: 1402 POSPEŠEVANJE IN PODPORA GOSPODARSKI DEJAVNOSTI**

**Podprogram: Spodbujanje razvoja malega gospodarstva**

Namen in cilj projekta

Občina Ribnica na Pohorju sodi po stopnji brezposelnosti v sam vrh v državi zato je nujno potrebno, da občina dodeljuje finančno pomoč podjetjem in samostojnim podjetnikom za nakup osnovnih sredstev, obisk sejmov, preureditve in razširitve obstoječega podjetja, proizvodnega procesa ali proizvoda ter sredstva za samozaposlovanje občanov.

Cilj programa je ustvariti stimulativno okolje za razvoj podjetništva, povečanje konkurenčnosti, razvoj perspektivnih dejavnosti izven tradicionalnih industrij ter izboljšanje dostopa do kapitala, znanja in informacij.

Občina dodeljuje sredstva v obliki dotacij za materialne in nematerialne investicije, odpiranje novih delovnih mest za izvajanje investicij in za udeležbo na sejmih in razstavah. Shema državnih pomoči za pospeševanje malega gospodarstva je priglašena pri Ministrstvu za finance, Sektorju za nadzor državnih pomoči.

Stanje projekta

Sredstva za pospeševanje malega gospodarstva v Občini Ribnica na Pohorju se dodeljujejo letno na podlagi Javnega razpisa in prejetih vlog, v letu 2025 so predvidena višini 5.000,00 EUR.

**Glavni program: 1403 PROMOCIJA SLOVENIJE, RAZVOJ TURIZMA IN GOSTINSTVA**

**Podprogram: Promocija občine**

Namen in cilj projekta

Občina Ribnica na Pohorju sodi med demografsko ogrožena območja in območja z močnim izseljevanjem, izrazitim staranjem populacije in degradacijo kulturne krajine. Z reorganizacijo lokalne samouprave in pridobitvijo statusa občine v letu 1998, je območje bistveno pridobilo na pomenu. Okrepile so se potrebe po zagotavljanju prostora za turistične kapacitete, potrebe po objektih za kulturne in športne dejavnosti, vzgoje in izobraževanja ter interesi za urejanje površin na območju občine.

Občina aktivno sodeluje pri oblikovanju in trženju turistične ponudbe regije ter tako skupaj z občani, podjetniki in društvi sooblikuje celovito turistično ponudbo na tem delu Pohorja. Občina ima zaradi majhnega števila gospodarskih subjektov na tem območju ključno vlogo pri zagotavljanju dolgoročne uspešnosti pri razvoju turizma, saj skrbi za urejeno komunalno in osnovno turistično infrastrukturo, turistično in drugo obvestilno signalizacijo ter načrtuje prostorski razvoj.

Ribniško Pohorje je s svojo nadmorsko lego, smučišči in prostranim naravnim okoljem na vrhu Pohorja, primeren kraj za aktiven družinski oddih in šolske programe šole v naravi. Zasedenost nočitvenih kapacitet skozi zimsko in letno sezono kaže na priljubljenost tega turističnega kraja in na poslovno priložnost izkoriščanja potenciala, ki ga nudi Ribniško Pohorje temu segmentu gostov.

Turizem je odvisen od narave in urejenega okolja. Potrebni so programi in smernice enotnega označevanja znamenitosti, kolesarskih poti ter sprehajalnih in peš poti na območju občine. Občina mora pri tem nastopati kot koordinator, ki išče na eni strani strokovne izvajalce in sredstva ter na drugi strani društva, ki bodo skrbela za dediščino in urejenost okolja na področju občine.

Namenski cilji projekta:

* izdelava turističnih brošur,
* sofinanciranje izdaje lokalnega in drugega promocijskega gradiva,
* promocija gostinsko turistične ponudbe Ribnice na Pohorju,
* ureditev enotne turistične signalizacije za celotno območje občine.

Stanje projekta

V izvajanju.

**Podprogram: Spodbujanje razvoja turizma in gostinstva**

Namen in cilj projekta

Občina Ribica na Pohorju ima letno okoli 25.000 nočitev. Ker imamo pestro ponudbo naravne in kulturne dediščine ter turističnih znamenitosti načrtujemo ureditev enotne turistične signalizacije po vsej občini, ki bo turiste usmerjala do teh znamenitosti (Partnerstvo za Pohorje). Turistična signalizacija bo zajemala enotne usmerjevalne lamele in obvestilne table. Predviden strošek v letu 2025 je 2.000,00 EUR.

Stanje projekta

V pripravi.

**Področje proračunske porabe (PPP): 15 VAROVANJE OKOLJA IN NARAVNE DEDIŠČINE**

**Glavni program: 1502 ZMANJŠEVANJE ONESNAŽEVANJA, KONTROLA IN NADZOR**

**Podprogram: Zbiranje in ravnanje z odpadki**

Namen in cilj projekta

Obnovitve in razširitve KOCEROD

Koroški center za ravnanje z odpadki pokriva 12 občin: Črna na Koroškem, Dravograd, Mežica, Mislinja, Muta, Podvelka, Prevalje, Radlje ob Dravi, Ravne na Koroškem, Ribnica na Pohorju, Slovenj Gradec in Vuzenica. Namen skupnega projekta občin je zagotoviti evropsko primerljivo ravnanje z odpadki iz gospodinjstev in zaščititi okolje pred škodljivimi vplivi neustreznega odlaganja odpadkov ter tako izboljšati kakovost življenja svojih občanov.

Dolgoročni cilji projekta so:

- zmanjšati količino odloženih odpadkov v okolju,

- zmanjšati količino nastalih toplogrednih plinov,

- zmanjšati količino emisij v okolje,

- z gradnjo in obratovanjem se bodo pojavile možnosti novih delovnih mest.

V letu 2025 so načrtovana sredstva v obnovitve in razširitve KOCEROD v višini 24.991,00 EUR.

Stanje projekta

V izvajanju.

Kratkoročni cilji so investicije v objekte in opremo.

V letu 2025 so načrtovane investicije v premično opremo KOCEROD v višini 11.501,00 EUR.

Stanje projekta

V izvajanju.

Za ekologijo - zbiranje odpadkov je v letu 2025 načrtovanih 1.000,00 EUR.

**Podprogram: Ravnanje z odpadno vodo**

Fekalna kanalizacija Josipdol

Namen in cilj projekta

Gospodarska javna infrastruktura v manjših naseljih in odročnih krajih je bila v preteklosti vse prevečkrat zapostavljena tudi na račun urejanja aglomeracij z večjim št. PE ali pa zaradi investicij na drugih področjih. V okviru operacije načrtujemo izgradnjo komunalnega kanalizacijskega sistema v ožjem naselju Josipdol in delu Zgornjega Lehna na Pohorju, s čimer bomo korak bližje doseganju zahtev iz Operativnega programa odvajanja in čiščenja odpadnih voda Republike Slovenije.

Sredstva so namenjena za izgradnjo fekalnih vodov in čistilnih naprav za ožje naselje Josipdol in del naselja Zgornji Lehen na Pohorju. Investicijo smo pričeli izvajati leta 2014 in načrtujemo, da jo bomo končali leta 2024, in sicer po naslednjih virih financiranja:

- 2014 v višini 3.394,22 EUR sredstev Občine Ribnica na Pohorju,

- 2015 v višini 14.368,16 EUR sredstev Občine Ribnica na Pohorju in 20.231,00 EUR sredstev ZFO,

- 2016 v višini 103.654,31 EUR sredstev Občine Ribnica na Pohorju in 103.055,00 EUR sredstev ZFO,

- 2017 v višini 16.984,28 EUR sredstev Občine Ribnica na Pohorju in 51.711,54 EUR sredstev ZFO,

- 2018 v višini 65.454,56 EUR sredstev Občine Ribnica na Pohorju in 128.602,00 EUR sredstev ZFO,

- 2019 v višini 140.782,37 EUR sredstev Občine Ribnica na Pohorju in 134.564,00 EUR sredstev ZFO,

- 2020 v višini 1.194,84 EUR sredstev Občine Ribnica na Pohorju, 101.856,46 EUR sredstev ZFO in 1.792,25 EUR sredstev Ministrstva za naravne vire in prostor – NOO,

- 2021 v višini 103.783,94 EUR sredstev Občine Ribnica na Pohorju in 67.374,77 EUR sredstev Ministrstva za naravne vire in prostor – NOO,

- 2022 v višini 9.753,37 EUR sredstev Občine Ribnica na Pohorju in 5.715,77 EUR sredstev Ministrstva za naravne vire in prostor – NOO,

- 2023 v višini 85.736,00 EUR sredstev Občine Ribnica na Pohorju in 105.186,00EUR sredstev Ministrstva za naravne vire in prostor – NOO,

- 2024 v višini 69.037,00 EUR sredstev Občine Ribnica na Pohorju in 28.544,00 EUR sredstev Ministrstva za naravne vire in prostor – NOO.

Sredstev Ministrstva za naravne vire in prostor – NOO Občina še ni prejela.

Cilji investicije

Z izvedbo investicije bodo doseženi cilji sovpadali s cilji Načrta za okrevanje in odpornost, Razvojno področje: Zeleni pregod, komponenta 3: Čisto in varno okolje in sicer:

* Prispevati k cilju zagotavljanja dobrega stanja vodnih teles z učinkovitim sistemom odvajanja in čiščenja komunalne odpadne vode. 🡪 313 novo priključenih PE
* Zagotoviti stroškovno učinkovito storitev odvajanja in čiščenja 🡪 ukinitev črpanja odpadnih vod iz greznic
* Prispevati k uresničevanju Direktive o čiščenju komunalne odpadne vode 🡪 100 % priključenost aglomeracije ID10850 Zg. Lehen na Pohorju 2019, glede na dejansko stanje na terenu
* Zgraditi omrežje za odvodnjavanje brez dodatne porabe el. energije
* Z izgradnjo novega sistema ali dela sistema odvajanja in čiščenja odpadne vode v aglomeraciji bo dosežena energijsko nevtralnost sistema oziroma nobene dodatne porabe energije.
* Izdelan bo energijski certifikat pooblaščene družbe, ki bo skladen z izračuni in izkazi v vlogi ali spremljajoči dokumentaciji, je obvezna priloga ob zaključku investicije.
* Sistem odvajanja in čiščenja odpadne vode bo v upravljanju javne gospodarske službe (JGS).
* Pridobljeno bo Uporabno dovoljenje.

Stanje projekta

Projekt je zaključen. Pridobili uporabno dovoljenje.

Sofinanciranje malih čistilnih naprav

Ostala naselja so brez centralnih čistilnih naprav, vendar se del odpadne vode izteka v prekatne greznice. Občina je predvidela dolgoročno sofinanciranje za izgradnjo malih čistilnih naprav v skupni vrednosti 80.000,00 EUR. V proračunu za leto 2025 je načrtovanih 4.500,00 EUR in prav tako v naslednjih letih.

Namen in cilj

Sredstva so namenjena za subvencioniranje nakupa in vgradnje malih čistilnih naprav. Sredstva se občanom dodeljujejo v skladu s Pravilnikom in javnim razpisom za sofinanciranje nakupa in vgradnje malih čistilnih naprav.

Stanje projekta

Sredstva se dodeljujejo letno na podlagi prejetih vlog v tekočem letu.

V letu 2025 je načrtovana nabava strojne opreme za daljinski nadzor v višini 1.048,00 EUR.

Subvencija omrežnin za odpadne in komunalne vode je predvidena v višini 33.000,00 EUR.

**Glavni program: 1505 Pomoč in podpora ohranjanju narave**

**Podprogram: Ohranjanje biotske raznovrstnosti in varstvo naravnih vrednot**

Ozelenitev Ribnice na Pohorju – zelena preobrazba za podnebno nevtralnost

Občina Ribnica na Pohorju želi na različnih lokacijah občinskih parcel izvesti nadomestitveno saditev dreves, novo zasaditev drevoreda, grmovnic, zelenic in cvetja ter dodati urbano opremo. Projekt bo financiran v sklopu »Programa evropske kohezije politike v obdobju 2021 – 2027 v Sloveniji«. Investicija je načrtovana v višini 313.931,00 EUR, od tega 42.431,00 EUR proračunskih sredstev Občine Ribnica na Pohorju in 271.500,00 EUR nepovratnih sredstev ESRR (85 % EU = 230.775,00 EUR in 15 % SLO = 40.725,00 EUR). Investicija se je izvajala v letu 2024 v višini 10.980,00 EUR, v letu 2025 v višini 84.120,00 EUR in v letu 2026 v višini 218,831,00 EUR.

Namen in cilj

Specifični cilj RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju in zmanjšanje vseh oblik onesnaževanja (ESRR).

Stanje projekta

V pripravi.

**Področje proračunske porabe (PPP): 16 PROSTORSKO PLANIRANJE IN STANOVANJSKO KOMUNALNA DEJAVNOST**

**Glavni program: 1602 PROSTORSKO IN PODEŽELJSKO PLANIRANJE IN ADMINISTRACIJA**

**Podprogram: Prostorsko načrtovanje**

Namen in cilj projekta

Občina Ribnica na Pohorju je v skladu z razvojno strategijo občine, s poudarkom na razvoju medsebojno povezane turistično-rekreacijske ponudbe v letu 2007 sprejela občinski lokacijski načrt za območje smučišč na Ribniškem Pohorju (OLN). S sprejemom OLN je bil storjen eden izmed pomembnejših korakov k izgradnji turistične infrastrukture za ureditev zimsko športnega središča regionalnega pomena. Hkrati z izdelavo lokacijskega načrta na območju predvidenega zimsko turističnega centra je bilo potrebno izdelati tudi celovito presojo vplivov na okolje (CPVO) ter okoljsko poročilo. Pravna osnova za izdelavo OLN je bil Odlok o spremembah in dopolnitvah prostorskih sestavin dolgoročnega in srednjeročnega plana Občine Ribnica na Pohorju, ki ga je občinski svet sprejel leta 2004. Občina je konec leta 2007 pristopila k pripravam za izdelavo novega občinskega prostorskega načrta (OPN), februarja 2017 je bil OPN sprejet.

Občina sprejema pobude posameznikov za spremembo občinskega prostorskega načrta in ko bo strokovno mnenje po spremembi OPN, bo občina pristopila k spremembi.

V letu 2025 je načrtovana posodobitev prostorskih aktov z zakonodajo v višini 5.000,00 EUR

Stanje projekta

V pripravi.

**Glavni program: 1603 KOMUNALNA DEJAVNOST**

**Podprogram: Oskrba z vodo**

Namen in cilj projekta

Na območju Občine Ribnica na Pohorju izvaja gospodarsko javno službo oskrbe s pitno vodo Javno komunalno podjetje Radlje ob Dravi d.o.o. in oskrbuje okoli 550 uporabnikov kar predstavlja 49,1 % prebivalcev. Oskrbujejo se iz dveh javnih sistemov: Ribnica na Pohorju - kapacitete 80 m3 in 200 m3 in Josipdol - kapacitete 100 m3. Dnevna poraba znaša približno 80 m3. Zaradi razvoja turizma pričakujemo v prihodnje povečane kapacitete porabe pitne vode.

Vodooskrbni sistem Ribnica na Pohorju

Sistem se napaja z vodo iz 11 manjših zajetij naravnih izvirov vode, ki se nahajajo v hribovitem in redko naseljenem območju. Voda iz zajetij Pesnik, Mihelič in Črni Vrh se v VH Ribnica steka preko razbremenilnika Smolnik in Dornik iz zajetja Pesnik – spodnji pa samo preko razbremenilnika Dornik. Dolžina omrežij je 9.500 m.

Vodno dovoljenje za zajetja vodooskrbnega sistema Ribnica Pohorju je skupno 1,43 L/s oziroma največ 45.096,48 m3/leto.

Vodooskrbni sistem Josipdol

Sistem se napaja z vodo iz dveh manjših zajetij izvirov vode (Josipdol 1, 2) in se zbira v vodohranu Josipdol, kapacitete 100 m3, ima urejeno dezinfekcijo z natrijevim hipokloritom. Dolžina omrežij je 3.700 m. Vodno dovoljenje za zajetja vodooskrbnega sistema Josipdol je skupno 0,5 L/s oziroma največ 15.768 m3/leto.

Namenski cilji:

* vzdrževanje in obnavljanje obstoječega vodovodnega omrežja Ribnica na Pohorju in Josipdol in s tem zmanjšanje izgub pitne vode v vodovodnih sistemih,
* ureditev oskrbe s primerno kvalitetno vodo v zadostni količini za celotno področje občine, posebej za področja razpršene poselitve.

V obdobju 2024 – 2027 upravljalec predlaga naslednje

1. Investicije v komunalno infrastrukturo:

* rekonstrukcija cevovoda od skupnega razbremenilnika Dornik do vira Mihelič, dolžine 850 m,
* izgradnja cevovoda do Pesnika, dolžine 1.600 m,
* obnova cevovoda Zlatinek čez travnik (razbremenilnik), dolžine 200 m,
* sanacija razbremenilnika Dornik,
* montaža vodomerov zajetja.

1. Investicijsko vzdrževanje

* zamenjava zaščitnih ograj na zajetjih
* oprema vseh zajetij v skladu s predpisi.

Stanje projekta

Investicije in investicijsko vzdrževanje objektov in naprav oskrbe z vodo v občini Ribnica na Pohorju se izvaja skladno s planom investicij in investicijskega vzdrževanja v koledarskem letu. Projekt je stalna naloga.

Projekt Oskrba s pitno vodo v porečju Drave.

Načrtovana je razširitev vodovodnega omrežja Josipdol (Zolar). V letu 2025 načrtujemo izdelavo projektne dokumentacije v višini 23.684,00 EUR in izvedbo investicije v letu 2026 v višini 463.282,00 EUR. Investicija se bo izvajala, če bo občina prejela sofinancerska sredstva.

**Podprogram: Urejanje pokopališč in pogrebna dejavnost**

Namen in cilj projekta

Sredstva so namenjena investicijskemu vzdrževanju pokopališča in mrliške vežice, skladno z dejanskimi potrebami.

Stanje projekta

Občina redno skrbi za investicijsko in redno vzdrževanje in se izvaja kot gospodarska javna služba, ki je stalna naloga občine.

**Glavni program: 1605 SPODBUJANJE STANOVANJSKE GRADNJE**

**Podprogram: Drugi programi na stanovanjskem področju**

Namen in cilj projekta

Občina Ribnica na Pohorju ima v lasti 49 neprofitnih stanovanj.

Leta 2002 je Občina Ribnica na Pohorju skupaj s Stanovanjskim skladom RS, javnim skladom, kot soinvestitorjem rekonstruirala propadajoči objekt "stara osnovna šola", ki že od leta 1975 ni služila vzgojno-izobraževalnemu namenu. V objektu se je uredilo šest novih stanovanj.

V letu 2009 je Občina izgradila večstanovanjski objekt s šestimi neprofitnimi stanovanji v Josipdolu 6 A. Tri stanovanja je odkupil SSRS.

Prioritetna naloga Občine Ribnica na Pohorju je zagotoviti primerna neprofitna stanovanja za občane.

Vsa leta se izvajajo vzdrževalna dela v obstoječih neprofitnih stanovanjih in na večstanovanjskih objektih.

Stanje projekta

V izvajanju, skladno s sprejetim in veljavnim Načrtom upravnika stanovanj.

**Glavni program: 1606 UPRAVLJANJE IN RAZPOLAGANJE Z ZEMLJIŠČI (JAVNO DOBRO, KMETIJSKA, GOZDNA IN STAVBNA ZEMLJIŠČA)**

**Podprogram: Nakup zemljišč**

Namen in cilj projekta

Cilj pridobivanja nepremičnega premoženja je predvsem v realizaciji izvedbenih prostorskih aktov oz. investicij (projektov) ter urejanju premoženjsko-pravnih razmerij na nepremičninah v zasebni lasti, na katerih je zgrajena javna infrastruktura. Skladno s prostorsko politiko so sredstva namenjena za nakup nepremičnin (stavbnih, kmetijskih in gozdnih zemljišč ter stavb in objektov).

Sredstva za nakup zemljišč so na proračunski postavki 16069 v višini 1.000,00 EUR (ostala sredstva po posameznih postavkah).

Stanje projekta

V izvajanju, skladno s sprejetim in veljavnim Načrtom ravnanja s stvarnim premoženjem Občine Ribnica na Pohorju za tekoče leto.

**Področje proračunske porabe (PPP): 17 ZDRAVSTVENO VARSTVO**

**Glavni program: 1702 PRIMARNO ZDRAVSTVO**

**Podprogram: Dejavnost zdravstvenih domov**

Namen in cilj projekta

Sredstva na proračunski postavki so namenjena zagotovitvi ustreznih pogojev za izvajanje dejavnosti medicine na območju, ki ga pokriva ZD Radlje ob Dravi ter tako prispevati k dvigu kakovosti zdravstvenih storitev in h krepitvi javnozdravstvene vloge ZD Radlje ob Dravi.

Cilj projekta je nakup opreme za prostore in medicinske opreme za dejavnosti v ZD Radlje ob Dravi.

Na področju zdravstva se vsakih pet let sprejme srednjeročni investicijski načrt, ki ga pripravi Zdravstveni dom Radlje ob Dravi. V njem so projekti, ki imajo vitalen pomen pri zagotavljanju zdravstvenega varstva oz. omogočajo uporabo doktrinarnih strokovnih izhodišč, s tem pa zaokrožujejo kakovost ob izvajanju zdravstvenih storitev.

Občina Ribnica na Pohorju vsa leta sofinancira investicije in nakup opreme v ZD Radlje ob Dravi.

V letu 2025 je načrtovano sofinanciranje investicij in nabav medicinske opreme v ZD Radlje ob Dravi v višini 618,00 EUR in 2.028,00 EUR za projektno dokumentacijo za dodatne prostore zdravstvenega doma.

Stanje projekta

V pripravi.

**Področje proračunske porabe (PPP): 18 KULTURA, ŠPORT IN NEVLADNE ORGANIZACIJE**

**Glavni program: 1802 OHRANJANJE KULTURNE DEDIŠČINE**

**Podprogram: Nepremična kulturna dediščina**

Namen in cilj projekta

Kulturna dejavnost ima v Občini Ribnica na Pohorju dolgo in bogato tradicijo. Prvo društvo je bilo ustanovljeno že leta 1886. Danes delujeta v občini dve kulturni društvi - Kulturno umetniško društvo »Stane Sever« Ribnica na Pohorju in Kulturno, etnološko in turistično društvo Josipdol.

V objektu Vicmanova vila je izpostava Knjižnice Radlje ob Dravi, prostori za razstave in večnamenski prostori. V Kulturni dvorani Josipdol je Muzej kamnoseštva in steklarstva Josipdol, zunaj Muzej na prostem Josipdol.

Občina skrbi za ohranjanje kulturne dediščine.

Stanje projekta

Občina redno skrbi za investicijsko vzdrževanje muzejev (Muzej kamnoseštva in steklarstva Josipdol, Muzej na prostem Josipdol) ter kulturnih in sakralnih spomenikov.

**Glavni program: 1803 PROGRAMI V KULTURI**

**Podprogram: 18039001 Knjižničarstvo in založništvo**

**Nakup knjig**

Namen in cilj projekta

Sredstva so namenjena za nakup knjig za Knjižnico v Ribnici na Pohorju v višini 3.500,00 EUR.

Stanje projekta

V izvajanju.

**Podprogram: 18039005 Drugi programi v kulturi**

Center skupnih dejavnosti – vaški dom Ribnica na Pohorju

Projekt Center skupnih dejavnosti namerava Občina Ribnica na Pohorju prijaviti na 1. javni poziv za oddajo projektnih predlogov, za izbor projektov v okviru izvajanja Strategije lokalnega razvoja območja LAS MDD 2027 za programsko obdobje 2021 - 2027, sofinanciranih iz ESRR v okviru »Podpore za izvajanje projektov v okviru Strategije lokalnega razvoja, ki ga vodi lokalna skupnost«. Vizija razvoja LAS MDD 2027 se glasi: »Upoštevajoč kakovost življenja ljudi in okolja, socialno privlačnost ter družbeno odgovornost za krepitev konkurenčnosti, prepoznavnosti in privlačnosti, bo območje LAS MDD 2027 doseglo skladen in vzdržen razvoj«. Postavljeni cilji prispevajo k uresničitvi Strategije lokalnega razvoja ter hkrati prispevajo k uresničevanju ciljev posameznih skladov, iz katerih se financira SLR. Nosilec projekta je Občina Ribnica na Pohorju, projektni partnerji pa so: Prostovoljno gasilsko društvo Ribnica - Josipdol, Knjižnica Radlje ob Dravi, Krajevna enota Ribnica na Pohorju in LESKTEH, gostinske storitve, d.o.o. Projekt Center skupnih dejavnost se bo sofinanciral s sredstvi Ministrstva za kohezijo in regionalni razvoj (MKRR) v okviru Evropskega sklada za regionalni razvoj (ESRR). Projekt se bo izvajal kot operacija, v sklopu katere bodo sredstva za 20 % upravičenih stroškov do sofinanciranja zagotavljali nosilec projekta in partnerji v projektu, 80 % vrednosti upravičenih stroškov projekta se lahko financira iz ESRR.

Investicija je načrtovana v letu 2024 v višini 915,00 EUR za projektno dokumentacijo (lastna sredstva) in v letu 2025 v višini 155.425,00 EUR (80.426,00 EUR lastnih sredstev, 63.749,00 EUR EU sredstev in 11.250,00 EUR posebni proračunski uporabniki).

Namen in cilj projekta

Namen projekta Center skupnih dejavnosti je nadgradnja obstoječe javne infrastrukture na podeželskem območju občine. Z adaptacijo bivšega gasilskega doma, se bo dom preoblikoval v večnamenski dom – center skupnih dejavnosti, s tem se bo dvignila kvaliteta življenja lokalnih prebivalcev. Projekt bo imel pomembno socialno komponento, saj bo vplival na medgeneracijsko sodelovanje. Usmerjanje ranljivih skupin v družabne in kulturne aktivnosti bo pripomoglo k izboljšanju njihovega socialnega položaja in duševnega zdravja in k boljšemu počutju na splošno, kar bo krepilo socialno vključenost in medgeneracijsko povezovanje. S tem bomo ustvarili boljše pogoje za aktivnejše staranje, kar bo starejšim prebivalcem omogočilo, da ostanejo aktivni in vključeni v skupnost. Projekt bo tako prispeval k tesnejši povezanosti med generacijami in splošnemu izboljšanju počutja in kvalitete življenja vseh lokalnih prebivalcev.

Strateški cilji projekta je nadgradnja javne infrastrukture in dvig kvalitete bivanja in krepitev socialnega kapitala lokalnih prebivalcev, s poudarkom na aktiviranju ranljivih ciljnih skupin, izboljšati osnovne storitve in infrastrukturo za višjo kvaliteto življenja na vaseh, izboljšati osnovne storitve in infrastrukturo za višjo kvaliteto življenja za atraktivno podeželje in urbana središča, zagotovitev enako vrednejšega razvoja podeželskega območja, povečati pestrost ponudbe prostočasnih in kulturnih aktivnosti, socialna komponenta (povezovanje prebivalcev skozi izvedene dogodke, zagotoviti socialno vključenost - vključevanje prikrajšanih skupin prebivalcev in medgeneracijsko sodelovanje), dvig dodane vrednosti okolja s številnimi aktivnostmi sektorsko različnih partnerjev, dvigniti kvaliteto življenjskega okolja, prispevati k trajnostnemu preoblikovanju javne infrastrukture, izboljšali funkcionalnost, dostopnost in kakovost javne infrastrukture, oživeti naravno dediščino.

Stanje projekta

V pripravi. Izdelana je investicijska in projektna dokumentacija.

**Glavni program: 1805 ŠPORT IN PROSTOČASNE AKTIVNOSTI**

**Podprogram: Programi športa**

Namen in cilj projekta

Skladno z Zakonom o športu so sredstva namenjena obnovi obstoječih otroških in športnih igrišč pred sezono, rednemu in investicijskemu vzdrževanju igrišč (popravilo igral, ograj, itd.) skozi sezono ter ureditvi novih igrišč.

Cilj je obnova dotrajane opreme igrišč in postavitev novih igrišč.

V Občini Ribnica na Pohorju delujejo tri športna društva: Športno društvo Hudi Kot, Društvo za šport in rekreacijo Josipdol, Športno društvo Ribnica na Pohorju ter Planinsko društvo.

Vsa športna društva imajo asfaltno in travnato igrišče za mali nogomet. DŠR Josipdol ima tudi igrišče za tenis, igrišče za odbojko na mivki in prostor za balinanje. V Ribnici na Pohorju se uporablja telovadnica Osnovne šole, ki je uporabna za košarko, odbojko, namizni tenis, badminton, plezanje, za igranje nogometa pa je premajhna. Večnamenska dvorana v naselju Josipdol je v zimskem času namenjena igranju badmintona, namiznega tenisa in odbojke. Zelo aktivna športna društva prirejajo medobčinska srečanja in tekmovanja tako v pokritih kot v nepokritih športnih objektih.

Za obnovo športnih objektov je v letu 2025 načrtovanih 25.000,00 EUR.

Stanje projekta

Pred sanacijo otroških igral in športnih igrišč je potrebno izvesti popis del na vseh otroških in športnih igriščih.

**Podprogram: Programi za mladino**

Namen in cilj projekta

Namen projekta je nadgradnja obstoječe javne infrastrukture na podeželskem območju občine. Z adaptacijo notranjih prostorov gasilskega doma, se bo dom preoblikoval v večnamenski dom, s tem se bo dvignila kvaliteta življenja lokalnih prebivalcev. Projekt bo imel pomembno socialno komponento, saj bo vplival na medgeneracijsko sodelovanje. Usmerjanje ranljivih skupin v družabne in kulturne aktivnosti bo pripomoglo k izboljšanju njihovega socialnega položaja in duševnega zdravja in k boljšemu počutju na splošno, kar bo krepilo socialno vključenost in medgeneracijsko povezovanje. S tem bomo ustvarili boljše pogoje za mlade. Projekt bo tako prispeval k tesnejši povezanosti med generacijami in splošnemu izboljšanju počutja in kvalitete življenja vseh lokalnih prebivalcev.

Investicijo načrtujemo v letu 2026 v višini 98.274,00 EUR (45.915,00 EUR lastnih in 52.359 EUR sredstev EKSRP).

Cilj projekta je nadgradnja javne infrastrukture in:

* dvig kvalitete bivanja in krepitev socialnega kapitala lokalnih prebivalcev, s poudarkom na aktiviranju ranljivih ciljnih skupin;
* izboljšati osnovne storitve in infrastrukturo za višjo kvaliteto življenja na vaseh;
* izboljšati osnovne storitve in infrastrukturo za višjo kvaliteto življenja za atraktivno podeželje in urbana središča;
* zagotovitev enako vrednejšega razvoja podeželskega območja;
* povečati pestrost ponudbe prostočasnih in kulturnih aktivnosti;
* socialna komponenta (povezovanje prebivalcev skozi izvedene dogodke, zagotoviti socialno vključenost - vključevanje prikrajšanih skupin prebivalcev in medgeneracijsko sodelovanje);
* dvig dodane vrednosti okolja s številnimi aktivnostmi sektorsko različnih partnerjev;
* dvigniti kvaliteto življenjskega okolja;
* prispevati k trajnostnemu preoblikovanju javne infrastrukture;
* izboljšali funkcionalnost, dostopnost in kakovost javne infrastrukture;

Operativni cilji:

Objekt se bo notranje obnovil:

* zamenjava notranjega stavbnega pohištva,
* zamenjava keramike,
* zamenjava energetsko neučinkovitih luči,
* demontaža in obnova stropa dvorane, stopnišče ograje,
* obnova sanitarij,
* oprema.

Izvedba dejavnosti:

* izvedba delavnic za mlade,
* izvajanje dejavnosti medgeneracijskega druženja.

Stanje projekta

V pripravi.

**Področje proračunske porabe (PPP): 19 IZOBRAŽEVANJE**

**Glavni program: 1903 PRIMARNO IN SEKUNDARNO IZOBRAŽEVANJE**

**Podprogram: Vrtci**

Namen in cilj projekta

Sredstva so namenjena za potrebe investicijskega vzdrževanja vrtca pri Osnovni šoli Ribnic na Pohorju. Glede na razpoložljiva sredstva se v sodelovanju z vrtcem pripravil letni plan investicijskega vzdrževanja ter nabave potrebne opreme igralnic.

Stanje projekta

Izvajanje investicijskega vzdrževanja ter nabava in posodabljanje opreme za delovanje vrtca je stalna naloga občine.

**Podprogram: Osnovno šolstvo**

Namen in cilj projekta

Namen je zagotoviti sredstva za stroške investicijskega vzdrževanja opreme, naprav in objektov v upravljanju osnovne šole.

Stanje projekta

Izvajanje investicijskega vzdrževanja na objektih osnovne šole ter glasbene šole je stalna naloga.

**Področje proračunske porabe (PPP): 23 INTERVENCIJSKI PROGRAMI IN OBVEZNOSTI**

**Glavni program: 2302 POSEBNA PRORAČUNSKA REZERVA IN PROGRAMI POMOČI V PRIMERIH NESREČ**

**Podprogram: Posebni programi pomoči v primerih nesreč**

Namen in cilj projekta

V proračunu občine se zagotavljajo sredstva za proračunsko rezervo, ki deluje kot proračunski sklad. Sredstva proračunske rezerve se uporabljajo za financiranje izdatkov za odpravo posledic naravnih nesreč, kot so potres, poplava, zemeljski plaz, snežni plaz, visok sneg, močan veter, toča, žled, pozeba, suša, množični pojav nalezljive človeške, živalske ali rastlinske bolezni, druge nesreče, ki jih povzročijo naravne sile in ekološke nesreče.

V letu 2025 je za odpravo posledic naravnih nesreč na gozdnih cestah načrtovanih 10.000,00 EUR.

Stanje projekta

V izvajanju.